Sotera Novia de Salcedo

Sotera Caya Dominga Ramona Novia de Salcedo (Bilbo, Bizkaia, 1818 – Ibidem, 1891ko otsailaren 13a) esploratzaile eta idazlea izan zen. 1850 eta 1856 urteen artean egin zituen bidaien berri ematen zuen eguneroko bat idatzi zuen. 

 Bizitza 
Bilbon jaioa, Pedro Novia de Salcedo Castaños eta Juana Ocio Seguraren alaba izan zen, eta elizaren artxiboaren arabera 1819 urteko apirilaren 23an izan zen bataiatua Bilboko Done Jakue katedralean.

 Bidaiak 
1850eko urriaren 2an irten zen Bilboko portutik bere senarra zenarekin batera, Sebastián Romecín boliviarra, Ameriketara bidaiatzeko asmoarekin. Londresetik Saint Thomasera, eta handik Panamara joan ziren. Bere egunerokoaren arabera, Sain Thomaseko portuan esklabuak ikusi zituen lanean, eta eramaten zituzten arropa urriek arreta deitu zioten. Ondoren, Ekuador, Peru eta Txile zeharkatu zituzten Boliviako portura heldu arte. La Pazen egonkortu eta handik Andeak eta Titikaka esploratzeko bidaia desberdinak egin zituzten, 1850 eta 1856. urteen artean, non zenbait objektu eskuratu zituen, besteak beste, Aymaren piktograma bat. Bolivian zela zenbait pertsonaia ezagunekin harremandu zen, besteak beste, Modesta Sanginés Uriarte (1832-1887) eta Juan de Ondarzarekin. Horrez gain, Bilboko pertsonaiekin elkarbanatu zituen gutunak ezagutzen dira, adibidez, Matilde Orbegozorekin.

1856an Bilbora itzuli zen eta hortik aurrera zer egin zuen ez da ezagutzen.

 Dokumentazioa 
2015ean, Iker eta Javier Madariaga liburu-saltzaileek Novia Salcedo familiaren artxiboak eskuratzean pertsonaia honen berri izan zuten, ordura arte emakume esploratzaile honen informaziorik ez zen ezagutzen. 2017tik Sotera Novia de Salcedoren egunerokoa, berak eskuratutako piktograma, zein beste hainbat material, Artxibo Historiko Nazionalean daude.

 Erreferentziak 

 Kanpo estekak 

 Sotera Novia de Salcedo (Podcast, 29. minututik aurrera)
 Pictograma Aymara del archivo Sotera Novia de Salcedo

Kategoria:XIX. mendeko emakume idazleak
Kategoria:XIX. mendeko Euskal Herriko idazleak
Kategoria:Esploratzaileak
Kategoria:Bilboko idazleak
Kategoria:Bilbon hildakoak
Kategoria:Emakume esploratzaileak